General | INS Els Tres Turons | Pàgina 4\nCorren per les xarxes missatges falsos referents a la situació meteorològica i la gestió de les classes a l’Institut. Us demanem que feu cas únicament a la pàgina web d’Els Tres Turons i als missatges que rebeu directament pel TPV o des de coordinació o secretaria.\nDemà es farà classe amb normalitat si no us diem el contrari per via d’aquests mitjans.\nUs comuniquem que tant demà dijous dia 23 de gener com divendres 24 de gener les entrades i les sortides de l’institut es faran únicament pel barri del vestíbul, és a dir, per la porta principal. Disculpeu les molèsties.\nSituació excepcional d’avui\nDes de les 8h estem sense llum, aigua, telèfon i calefacció. L’equip directiu no ha donat cap indicació per marxar. El centre estarà obert tot el matí amb serveis mínims. Cap alumne podrà marxar sense l’autorització escrita de les famílies o representants legals.\nDimecres tornem a les aules\nDesprés d’un dia d’aturada per prevenció meteorològica, l’Ajuntament informa que demà dimecres es reprenen les classes. Per prevenció, no es farà cap activitat a l’exterior; a l’hora del pati, tal com vam fer dilluns, l’alumnat restarà dins l’edifici. L’entrada i la sortida es faran pel vestíbul (el barri de la pineda no s’obrirà).\nSi voleu més detalls, podeu consultar la informació de l’Ajuntament.\nDimarts 21, l’institut romandrà tancat\nDavant la previsió que el temporal s’intensifiqui en les properes hores, l’Ajuntament, d’acord amb els Serveis Territorials d’Educació, ha acordat suspendre l’activitat escolar a tota la vila aquest dimarts dia 21 de gener. Per tant, l’institut romandrà tancat tota la jornada.\nUs fem saber que DEMÀ DIMARTS SE SUSPENEN LES CLASSES PER CAUSES METEOROLÒGIQUES. Si no hi ha res de nou, dimecres tornarem a la normalitat.\nAvui davant la situació de ventada estem seguint tots els protocols i les recomanacions de l’Ajuntament. L’alumnat està dins l’edifici i farà classe fins a al’hora habitual. No se suspenen les classes perquè no hi ha cap situació de risc dins l’edifici. Així, a més, evitem que l’alumnat estigui pel carrer.\nQueden alterades les hores d’educació física que es feien a la piscina municipal; l’alumnat resta a l’institut. S’ajorna la sessió de primers auxilis de l’alumnat de 4t d’ESO d’aquesta tarda.\nTothom sortirà per la porta del vestíbul.\nEstem a l’espera de la valoració de l’ajuntament respecte a demà dimarts. Us la comunicarem així que la tinguem. Estigueu pendents del correu electrònic i/o la pàgina web.\nDimecres 15 de gener, ben d’hora per no trobar problemes de trànsit, els alumnes de 1r d’ESO A i D, (els altres grups hi aniran a l’abril) amb l’Héctor, la Leire i la M. Àngels com a professors acompanyants, vàrem anar al Museu de les… Llegeix més»\nL’alumnat de 4t ha llegit el llibre d’Assumpta Montellà La maternitat d’Elna. Per contextualitzar-lo i viure més intensament el seu contingut, hem visitat la Maternitat, la platja d’Argelers i Cotlliure. Ha estat una sortida molt emotiva.\nESO 4, General, Portada Elna 0


Mocions al Ple de maig: ADF, prevenció d’incendis, parades d’autobús i integració esportiva de menors migrants - elCugatenc\nMocions al Ple de maig: ADF, prevenció d’incendis, parades d’autobús i integració esportiva de menors migrants\nTotes les mocions presentades han estat aprovades, excepte una de Junts que ha estat retirada\nDilluns, 16 de maig de 2022 - 21:19h\nSessió plenària de maig del 2022 | Jordi Pascual Mollá\nUna declaració institucional sobre les Agrupacions de Defensa Forestal, tres mocions institucionals i dues dels grups polítics han marcat la sessió plenària del maig. A continuació en fem un repàs. També pots consultar els punts de govern i la crònica de la sessió.\nDeclaració de suport a les Agrupacions de Defensa Forestal\nEl Ple ha donat compte d’una declaració de la Junta de Portaveus per fer suport a les Agrupacions de Defensa Forestal (ADF) amb què demanen treball conjunt pel que fa a la regulació i reconeixement al voluntariat. La proposta demana la redacció d’una llei o regulació de les ADFs amb actualització dels estatus, el paper de les ADFs als incendis forestals i la relació amb el Departament d’Acció Climàtica, entre d’altres.\nAquestes entitats consideren que s’ha d’actualitzar la normativa mentre veuen que sorgeixen propostes de regulació dels Bombers que les desplaçarien d’algunes de les funcions que assumeixen actualment. Pots llegir la declaració completa aquí. A més del suport de l’Ajuntament, @sfadfcat també permet a entitats i persones a títol individual sumar-se al manifest.\nMosaic agroforestal i altres accions a Collserola\nEl Ple ha aprovat en forma de moció institucional la proposta sobre Collserola sorgida de la negociació entre el govern i Junts per Sant Cugat després de la retirada de la moció del Ple passat. S’hi recullen propostes com que les administracions superiors facin suport al desenvolupament del PEPNat, aprovat ara fa un any.\nLa proposta demana incentivar el mosaic agroforestal, crear un segell específic per a productes de Collserola, potenciar la ramaderia, explicar la normativa de prevenció d’incendis, fer un programa d’educació ambiental, promoure un programa d’informació i educació al veïnat, reordenar l’accessibilitat al parc, garantir els connectors biològics, engegar un programa de control dels senglars i implementar el contracte agrari.\nA més, es pren el compromís de treballar per la instal·lació d’un centre logístic de productes forestals, crear plans d’autoprotecció als barris i informar-ne en conseqüència al veïnat així com incrementar la periodicitat de neteja de les franges al nou contracte. Alhora, s’insta als propietaris de parcel·les no edificades a mantenir-les.\nTot i que el govern va prendre aquest compromís davant del veïnat de la Floresta, el grup motor d’una moció similar va criticar que la seva proposta s’hagi barrejat amb la que finalment s’ha aprovat al Ple.\nEl Ple ha aprovat en forma de moció institucional una proposta, presentada inicialment per Ciutadans, per fer un informe sobre totes les parades d’autobús i fer un nou contracte per instal·lar i mantenir els elements d’aquestes. Afecta a les marquesines, il·luminació, panells informatius i altres elements de les parades.\nAfavorir la pràctica esportiva dels menors que han migrat sense referents adults\nERC-MES, Ciutadans, CUP-PC i el grup proposant han votat a favor de la moció del PSC per afavorir la pràctica esportiva i participació en competicions dels menors que han migrat sense referents adults. Per aconseguir-ho demanen a la Generalitat la modificació de l’article del decret sobre entitats esportives i a les federacions de futbol a ajustar-se a la normativa vigent, acceptant la documentació d’aquests menors. Alhora es demana un tracte especial als infants i adolescents tutelats per l’administració. Junts ha votat en contra tot dient que ja s’afavoreix la pràctica esportiva tot i que hi ha marge de millora, que també passa per les polítiques estatals. També han dit que cal ampliar el focus més enllà del futbol.\nRetirada la moció sobre la congestió a l’AP7 i les mesures per reduir el col·lapse\nJunts per Sant Cugat ha retirat la seva moció sobre el col·lapse a l’AP7 amb propostes que van des del foment del transport públic fins a la finalització de la B40. Demanen que es faci efectiu el traspàs de competències de Rodalies, fer les inversions necessàries a la R8, la construcció d’intercanviadors, la finalització de les obres del Corredor Mediterrani, finalitzar la B40, potenciar el teletreball i afavorir l’equilibri territorial.\nInsten les administracions a accelerar la descarbonització de la mobilitat, instal·lar elements inhibidors de les emissions derivades de la mobilitat i innovar en l’aprofitament energètic de les infraestructures. Interpel·len la resta de partits a treballar per acabar amb “l’ofec econòmic” de Catalunya, repensar els límits de l’Àrea Metropolitana i repensar el conjunt de l’estructura institucional per afavorir l’equilibri territorial.\nDilluns, 16 de maig de 2022 - 19:45h\nPunts de govern al Ple de maig: debat pressupostari, la Mirada i horts urbans\nLa licitació i l’actualització del conveni de la Mirada han estat claus a un Ple en què molts dels punts s’han introduït d’urgència


El PSIB-PSOE contra la creació d’un consorci que crea duplicitats i obre la porta a la privatització dels serveis socials\njul. 18 El PSIB-PSOE contra la creació d’un consorci que crea duplicitats i obre la porta a la privatització dels serveis socials\nEl PSIB-PSOE s'ha adherit al grup contra el consorci Sociosanitari creat pel Govern Bauzá i del que també formen part els sindicats UGT, CC.OO., CSIF, el Col·legi Oficial de Treball Social, Pro Social, la Federació de Pensionistes i el grup MES.\nUna representació de càrrecs d'aquestes entitats han participat en l'acte públic convocat per donar a conèixer el manifest redactat i que ha tengut lloc, de forma simbòlica, davant les portes de la residència de Sant Miquel de Palma. Vicenç Thomàs, portaveu adjunt parlamentari, la diputada Conxa Obrador i Jaume Garau, portaveu al Consell de Mallorca, han estat els representants socialistes que han assistit a la presentació.\nDurant la lectura del manifest s'ha destacat que la creació del Consorci Sociosanitari és una amenaça als serveis socials per què va contra tots els professionals i principalment contra tota la ciutadania, ja que està pensat per a la privatització de tots els serveis d'atenció a la dependència, residències de gent gran o de discapacitats. A més, s'ha destacat que la privatització suposa un negoci econòmic però un empitjorament en la qualitat del servei, amb més copagaments i una pujada de tarifes en perjudici d'usuaris i famílies.\nEls assistents a l'acte de presentació d'aquest grup en contra del Consorci han destacat que la seva creació és innecessària, allunya els serveis socials de la ciutadania, crea duplicitats i a més servirà per a nomenar més càrrecs polítics –crea sis alts càrrecs polítics amb la seva retribució- que actuaran com a comissaris polítics en cada una de les Illes per a controlar els serveis socials.\nFinalment, el manifest recorda que el consorci és una amenaça cap els professionals, ja que s'empitjoraran les condicions de feina dels treballadors i crearà diferències entre ells, tant retributives com de condicions laborals.


Editorial | Limitar el preu del gas, una solució a mitges\nPosar un límit al gas per rebaixar el rebut de la llum és una mesura temporal, la resposta a la crisi de l’energia ha de venir d’una estratègia conjunta de la UE\n13·05·22 | 23:21\nUna mujer comprueba una factura eléctrica, junto al contador\nEl Govern va aprovar divendres el mecanisme acordat amb Brussel·les que hauria de rebaixar la factura de la llum a partir de juny: topar el preu del gas que s’utilitza per produir electricitat. És fruit de l’anomenada «excepció ibèrica», amb la qual Espanya i Portugal van convèncer la Comissió que la seva escassa dependència del gas rus els permetia intervenir sobre el mercat al marge dels seus socis europeus. Amb aquest mecanisme, que limita en els primers sis mesos un preu de 40 euros el megawatt hora (MWh), i que pujarà progressivament fins a 70 euros MWh d’aquí un any, l’Executiu afirma que els consumidors (primer els que tenen la tarifa regulada, i després la resta) notaran als seus rebuts els resultats. Una solució que pretén ser ràpida, però que també és temporal i a mitges, perquè la crisi energètica a Europa (no només a Espanya, tot i que pretengui ser una «illa») és molt més complexa.\nFixar el preu del gas és l’última resposta de l’Executiu espanyol per aturar la pujada de la factura elèctrica. Abans, ja havia retallat la part regulada del rebut de la llum, rebaixant impostos, cosa que ha tingut un efecte relatiu, perquè ha quedat absorbit per l’imparable encariment del gas, que en el sistema marginalista actual és el que marca el preu pel qual es paga tota l’electricitat (tot i que només l’utilitzin les centrals de cicle combinat i les altres fonts utilitzades siguin més barates). Al limitar el preu del gas s’evita el sobrecost a les altres centrals (hidroelèctriques, nuclears i renovables). S’estima que això podria rebaixar un 30% el que paguen els consumidors. Suposant que no hi hagi un tomb geopolític: per exemple, que la guerra s’agreugi i que Rússia decideixi tallar tot el gas que subministra a la UE. Ara sembla molt improbable, però de moment ja ho ha fet amb el gasoducte que travessa Polònia. I s’ha de veure la reacció del Kremlin a l’acostament de Finlàndia a l’OTAN.\nÉs lògic que el consumidor rebi de bon grat qualsevol rebaixa a la factura. El risc és que el resultat pràctic no sigui l’esperat. Ho hem vist amb els preus dels carburants, que continuen pujant malgrat la subvenció de 20 cèntims per litre. La vicepresidenta Nadia Calviño ha encarregat a Competència que estudiï si els operadors no estan traslladant aquesta bonificació als clients. Hi ha altres detalls en la mesura aprovada aquest divendres. Per exemple, què passarà amb el gas que s’exporti a altres països, com França, ja que també estarà subvencionat per Espanya. També la manera amb què es compensarà les centrals de gas, ja que seran els mateixos clients de la tarifa regulada els que assumiran a les seves factures la diferència (tot i que la ministra Teresa Ribera assegura que en la suma final acabaran pagant menys). I finalment, com quedarà l’esmentada tarifa regulada PVPC (preu voluntari per al petit consumidor), perquè Brussel·les exigeix una reforma d’aquesta tarifa a partir del 2023. S’espera que sigui més estable, però falta la lletra petita.\nEls analistes preveuen que els problemes més grans vindran després de l’estiu, quan creixi la demanda energètica, si aleshores Europa no ha trobat alternatives al gas siberià. Els Estats Units, Qatar i Algèria poden ampliar el seu subministrament, però les infraestructures no estan preparades i, a més, alguns d’aquests països podrien pressionar en benefici dels seus interessos. Que Espanya limiti durant un any el preu del gas resol un problema puntual, però no és més que això, un pedaç. La resposta definitiva ha de venir per una estratègia conjunta de la Unió Europea.


Alguns sectors Podem denuncien irregularitats en les primàries autonòmiques\nA València, Catalunya i la Rioja, alguns segments de Podem apunten que hi va haver "irregularitats" en les primàries de la setmana passada per triar les direccions regionals. Des d'alguns sectors expliquen que hi va haver "vots perduts" i recomptes sense les garanties necessàries. Alguns crítics es plantegen també portar a Pablo Iglesias als jutjats, cosa que ja ha fet Fernando Barredo , que va denunciar a líder de la formació lila perquè creu que les primàries de Podem no es van realitzar en condició d'igualtats i assegura que, segons les directrius del propi partit, Iglesias i altres membres de l'executiu espanyol no poden acumular càrrecs.\nBarredo, únic rival d'Iglesias en les presidencials de Podemos, denúncia al líder del partit morat\nEn les tres comunitats esmentades, s'han imposat els candidats d'Iglesias -ho han fet en 11 comunitats.\nEn moltes comunitats, com Madrid, només hi havia un candidat possible, que havia estat recomanat per la secretaria nacional. Però a Catalunya, València i la Rioja sí que hi havia contrincants i des del propi partit consideren que les seves derrotes no han estat justes. La victòria més que sobrada dels candidats recomanats per Iglesias ha aixecat sospites. Com també les ha aixecat el fet que el resultat final de les primàries s'anunciés amb unes hores de retard.\nELS VOTS NO QUADREN\nA Catalunya la candidata Noelia Bail, que va guanyar les primàries per a les llistes polítiques a les autonòmiques fa menys d'un mes, va perdre i va obtenir un total de vots menor fins i tot dels que el seu equip tenia emparaulat. "Han desaparegut 1.500 vots i és molt sospitós", es queixen des Podem Catalunya, segons explica Vozpópuli.\nA La Rioja i València ha hagut casos semblants.\nEn aquests territoris els candidats recomanats per Iglesias s'han imposat per percentatges molt reduïts. Alguns sectors de el partit creuen que la tasca dels revisors és qüestionable: "S'han donat casos de votacions en llocs diferents de l'habitual, persones consultades que deien que no havien votat encara que sí resulta seu vot i casos de desenes de referències des del mateix terminal informàtic... ", acusen en alguns territoris.


Fira de Teatre de Tàrrega - Socpetit.cat\nLa Fira de Teatre al Carrer de Tàrrega és el mercat internacional de les arts escèniques més important del sud d’Europa, que té lloc anualment, el segon cap de setmana del mes de setembre.\nLa Fira de Teatre és un espai per a l’exhibició i la compravenda d’espectacles i a la vegada un fòrum anual per al contacte, l’intercanvi i la difusió entre professionals.\nLa 31a edició, que tindrà lloc del 8 a l’11 de setembre, obre les portes a la creació i les arts escèniques d’Iberoamèrica, un dels mercats amb més dinamisme de l’actualitat. Amb el suport d’Iberescena, FiraTàrrega 2011 acollirà la Vitrina Iberoamericana, per donar a conèixer els principals festivals i xarxes d’arts de carrer.\nFundada l’any 1981 pel grup Comediants, la Fira converteix la ciutat de Tàrrega en un magnífic aparador de les arts escèniques contemporànies i en una impressionant festa popular. Hi trobareu muntatges de moltes disciplines escèniques, tant de carrer com de sala, de més de 80 companyies nacionals i internacionals.\nMés informació a Fira de Tàrrega www.firatarrega.cat


Wikiloc - 150312 MONTSANT 100x100. Graus Escletxa-Enderrocada-Pas de l'Ase.Punta dels Codinals des d'Escaladei trail - la Morera de Montsant, Catalunya (España)- GPS track\nHiking (Best Hiking trails in Spain → Catalonia → la Morera de Montsant )\n150312 MONTSANT 100x100. Graus Escletxa-Enderrocada-Pas de l'Ase.Punta dels Codinals des d'Escaladei\n100,035 1111 9081\nUploaded March 13, 2015\nVolta Via de Montsant (Mountain biking)\nEscala Dei-Les Vilelles (Mountain biking)\nEscaladei - Grau de la Guineu - Grau de l'Enderrocada - Grau de l'Escletxa - MONTSANT (Hiking)\nViewed 1471 times, downloaded 37 times\nDiapositives ruta 12-03-15 :\nLa TV-7021 ens mena al llogaret de Escaladei on deixem els cotxes.\nOrientació amb GPS : ( Fàcil + )\nCal vigilar una mica a la zona de la Punta dels Codinals. Jo portava un track, però vaig seguir el desdibuixat corriolet que surt al mapa del Piolet.\nDificultat Tècnica : ( Moderada Alta )\nEl pas per l’escletxa, la baixada pel grau de l’Enderrocada i en especial la baixada final dels Codinals fan que aquesta ruta no sigui, precisament, un passeig. Fins i tot, he dubtat de qualificar-la de difícil (-).\nDesprés de la Punta Codinals cal baixar una mica per on es pot. La majoria hem fet alguna baixadeta amb el cul per terra ja que és molt fàcil perdre la desdibuixada traça del corriolet.\nClàssica ruta amb una part inicial de bona pujada per recuperar el desnivell amb diverses trams de baixada.\nPassos Perillosos : ( Moderada - )\nEl curt pas per l’escletxa, tot i la cadena, té una certa perillositat ( en especial de baixada) pel “pati” que es veu. Les persones que tinguin problemes de vertigen, millor que el facin de pujada.\nJa tenia els meus dubtes però després de fer-la tinc clar que és molt més senzill amb sentit horari, tot i el pas per l’escletxa. Com sempre, els diversos wpt intenten mostrar els llocs més coneguts i interessants del recorregut.\nCom bona part del Montsant els trams de la Punta Codinals i el Grau de l’enderrocada són de petja complicada amb pedreta que rellisca fàcil en especial fets de baixada.\nPer contra, hi uns quans quilòmetres de pista .......\nCap problema amb Movistar. Algun rebot de senyal GPS a la zona de la Cova dels Lladres.\nAquest cop m’ha donat certs problemes el track del Garmin . Segons GARMIN CONNECT 686 m+ . Temps total : 05 hr. 02’\nEn lloc de baixar pel grau de l’enderrocada es pot pujar fins el mas de l’estrem i baixar pel Grau del Caixer.\nDesprés del Mas Nou comencem el Pas de l’Ase. Nosaltres vam seguir el camí clàssic que resta una mica embrossat. Sembla que hi ha una variant més neta que s’agafa seguint recta, en lloc d’anar a l’esquerra, quan s’acaben les llaçades inicials del Grau. Segons el mapa Piolet acaba sortint a la mateixa pista bastant més al W.\nMapa Piolet del Montsant\n01 Escaladei 12-03-15\n02 La Pietat 12-03-15\n03 Font Pregona 12-03-15\n04 Grau Escletxa 12-03-15\n05 Punta Codinals 12-03-15\n06 Cova Lladres 12-03-15\n07 Grau Enderrocada 12-03-15\n08 Fi Grau Enderrocada 12-03-15\n09 Mas Forçans 12-03-15\n10 Mas Nou 12-03-15\n11 Fi Pas de l'ase 12-03-15\nPetja Sep 28, 2017\nCom tu dius Montsant 100x100\nHi, found this interesting trail: 150312 MONTSANT 100x100. Graus Escletxa-Enderrocada-Pas de l'Ase.Punta dels Codinals des d'Escaladei https://www.wikiloc.com/hiking-trails/150312-montsant-100x100-graus-escletxa-enderrocada-pas-de-lase-punta-dels-codinals-des-descaladei-9066282 Regards, Wikiloc - Trails of the World


La cuina de la Neus: cassola de festa major | VilaWeb\nLa cuina de la Neus: cassola de festa major\nLa recepte d'aquest diumenge\nCassola de festa major.\nmig pollastre de pagès\nuns trossos de costelló de porc\nel fetge del pollastre o conill per a la picada\nTallem el pollastre en octaus. Escalfem oli en una cassola de fang o de ferro colat. Fregim el fetge i el reservem. Coem el pollastre, el conill, el costelló i la botifarra. Ho reservem.\nPiquem les verdures i en fem un sofregit amb l’oli de la cassola. Quan tenim la verdura sofregida, afegim el tomàquet ratllat. Quan el tomàquet és cuit, afegim la fulla de llorer i el vi ranci. Deixem que s’evapori. Aleshores tornem a posar les carns dins de la cassola. Hi posem una mica de brou. Tapem la cassola i la fem coure a foc lent durant mitja hora. Rectifiquem de sal i pebre.\nPer a fer la picada: en un morter aixafem el fetge fregit i les ametlles. Hi posem una mica de brou i ho tirem a la cassola. Deixem la cassola fent xup-xup durant tres o quatre minuts més i, si veiem que les carns són tendres, apaguem el foc i ja podem servir.\ncassola de festa major


MODERNITZACIONS – Ascensors Camprubí\nMODERNITZACIONS\tnewadmin\t2017-12-15T10:04:50+00:00\nAmb la modernització d’un ascensor s’aconsegueix augmentar el valor patrimonial molt per sobre del seu cost. Una bona modernització és la millor inversió per els seus propietaris, tant si ho són d’un pis individual com de tot l’edifici.\nPrendre una bona decisió requereix d’una empresa professional que l’assessori perquè la seva inversió sigui realment rentable: Ascensors Camprubí es compromet amb cadascuna de les seves propostes.\nSi està interessat en millorar la seguretat, fiabilitat, accessibilitat o confort del seu ascensor. Si li preocupa l’eficiència energètica, l’estètica o vol augmentar la seva velocitat o capacitat, consulti’ns.\nAmb les modernitzacions elèctriques, podem aconseguir millorar el confort a les arrencades i frenades, eliminar sorolls, reduir el consum elèctric augmentant l’eficiència energètica, millorar el funcionament de l’ascensor eliminant les avaries d’origen elèctric o electrònic, actualitzar les botoneres de replà i cabina amb displays, limitar la càrrega permesa amb un control de pes, substituir els llums de cabina halògens o fluorescents per il·luminació led, dotar de telèfon a la cabina…\nSubstitució del quadre de maniobra\nSubstitució de l’antic quadre de maniobra de tecnologia obsoleta per un nou quadre de maniobra electrònic amb processador amb memòria selectiva segons les característiques de l’edifici. D’aquesta manera l’equip memoritza els registres fets des de la cabina i des dels replans optimitzant el seu funcionament, evitant viatges innecessaris, augmentant el rendiment i disminuint desgasts i consum elèctric. Amb la substitució del quadre de maniobra, s’aconsella renovar tant les botoneres de cabina i els replans com la instal·lació elèctrica.\nVariador de freqüència del motor\nIncorporació d’un variador de freqüència electrònic al quadre de maniobra per obtenir la màxima suavitat a les arrancades i frenades, al transformar l’ascensor de una o dos velocitats en un ascensor de velocitat variable. A més de millorar notablement el confort en el trajecte i l’anivellament de les parades, es redueixen les puntes de consum elèctric i s’allarga la vida del grup tractor. En els ascensors hidràulics, el variador de freqüència pot ser utilitzat també per limitar la potència contractada.\nEn els ascensors de poca capacitat en els quals s’instal·la una maniobra amb memòria selectiva, és aconsellable adaptar un equip electrònic de control de pes a la cabina, per evitar parades intermèdies quan l’ascensor va “complert”. Tanmateix, també anul·larà el funcionament de l’ascensor en cas d’excés de càrrega, amb senyal acústic i/o indicador lluminós.\nPer reduir el consum innecessari, els quadres de maniobra poden programar-se per apagar la llum de la cabina i el variador de freqüència quan l’ascensor està inactiu durant més d’un temps predeterminat.\nManiobra símplex selectiva en baixada\nLa maniobra selectiva amb memòria en baixada és la més adequada per a edificis de habitatges. En aquests casos es dona la característica comuna que, el major tràfic des dels replans, és en sentit de baixada cap a la planta baixa.\nManiobra símplex selectiva a pujada i baixada\nLa maniobra selectiva amb memòria en pujada i baixada és la més adequada per als edificis d’oficines, hotels, hospitals… en els que existeix tràfic en els dos sentits des dels replans.\nManiobra dúplex, tríplex,... selectiva en baixada\nA cada replà, hi haurà instal·lat un únic polsador de trucada comú als ascensors aconseguint optimitzar el seu funcionament, minimitzant els temps d’espera dels usuaris, reduint desgasts i consum elèctric i evitant l’arribada de més d’un ascensor a aquella trucada.\nManiobra dúplex, tríplex,... selectiva en pujada i baixada\nA cada replà, hi haurà instal·lat un polsador de trucada per pujar i un altre per baixar comú als ascensors aconseguint optimitzar el seu funcionament, minimitzant els temps d’espera dels usuaris, reduint desgasts i consum elèctric i evitant la parada d’un ascensor en el sentit diferent al desitjat.\nJa sigui a maniobra símplex, dúplex, tríplex,… es pot restringir l’ús del/dels ascensor/s amb claus magnètiques tant des dels replans com des de les cabines. Aquestes claus són especialment útils per limitar les trucades de l’ascensor als replans del pàrquing de l’edifici. Les claus magnètiques d’Ascensors Camprubí utilitzen transponedors per a l’activació sense contacte en comptes de les claus convencionals. Són programables individualment, podent-se activar o desactivar a distància.\nComunicació bidireccional des de la cabina\nEls ascensors instal·lats a partir de l’any 1999 han d’anar equipats amb una comunicació bidireccional a l’interior de les cabines i des de l’any 2005, també els ascensors en funcionament que siguin de pública concurrència. Aquesta comunicació es pot realitzar amb una línia telefònica analògica exclusiva per a l’ascensor contractada pel client. Però Ascensors Camprubí pot activar i mantenir una línia telefònica exclusiva per a l’ús de l’ascensor, instal·lant i mantenint un mòdul GSM amb un càrrec mensual fix, incloent-hi les trucades d’emergència i el control remot cada 72 hores. Amb l’activació de la línia telefònica GSM, Ascensors Camprubí també pot realitzar el telemanteniment, mitjançant el diagnòstic de l’ascensor a distància monitorant el seu funcionament.\nEn cas que estiguin preocupats per la seguretat dins de la cabina, es pot instal·lar una càmera de vigilància al seu interior, dissimulada i ubicada on s’aconsegueixi millor visió.\nAmb les modernitzacions mecàniques es poden millorar el confort durant el trajecte, eliminar sorolls, augmentar la seguretat, equilibrar el contrapès, reduir el consum elèctric amb grups tractors sense reductor tipus “gearless”, augmentar la velocitat…\nSubstitució del grup tractor\nLa necessitat de reparar o substituir un grup tractor, sol detectar-se per la brusquedat a les arrancades i frenades, per les vibracions a la cabina o pels sorolls a cambra de màquines. Abans de prendre la decisió de reparar el grup tractor o substituir-lo per un de fabricació actual, sigui convencional amb reductor o tipus “gearless” sense reductor, és aconsellable assessorar-se sobre els avantatges i els inconvenients de cada solució aplicada al seu ascensor. Si té dubtes sobre la conveniència de reparar o substituir el seu grup tractor, consulti’ns. A molts ascensors instal·lats a edificis de nova construcció de les dècades dels 60 i els 70, els grups tractors es muntaven sobre bancades de formigó recolzades sobre la llosa de l’habitació de màquines. En substituir el grup tractor d’aquests ascensors, és aconsellable demolir i retirar la bancada de formigó, instal·lant el nou grup tractor sobre una nova bancada metàl·lica amb politja de desviament a sobre els nous silentblocks.\nSubstitució de les guies de la cabina\nPodem millorar el confort, eliminar sorolls i moviments durant el trajecte quan les guies de la cabina són de fusta, cilíndriques o de raïl. En aquests ascensors és aconsellable instal·lar noves guies reglamentàries calibrades de tipus “T” que, a més de millorar notablement el confort durant el trajecte, augmentaran la fiabilitat del sistema de seguretat. Com a regla general, és aconsellable substituir la cabina quan se substitueixen les guies excepte quan es vol conservar les cabines de fusta amb els ascensors d’època.\nSubstitució de les guies del contrapès\nÉs aconsellable substituir les guies del contrapès quan són guies d’angle, guia omega o guies cilíndriques, ja que la seva mala verticalitat provoca soroll en el recorregut del contrapès i no solen ser reparables. Hi ha contrapesos que circulen per recintes no accessibles sense guies o amb guies de cable que és aconsellable traslladar al mateix recinte de l’ascensor.\nModernització de portes replans i portes cabina\nTransformar les portes dels replans manuals en semiautomàtiques o adaptar portes automàtiques on hi hagi manuals, són millores que faran més còmode l’ús de l’ascensor i evitaran falses avaries per oblidar tancar-les.\nTambé podem modernitzar el funcionament de portes automàtiques de primera generació evitant obres i minimitzant temps de muntatge.\nRacionalitzar les mides de la cabina augmentant la seva profunditat amb la intenció de reduir la seva amplada, augmentar la capacitat de la cabina reubicant les guies de la cabina i/o el contrapès, augmentar la capacitat fabricant cabines de formes irregulars adaptant-nos al buit existent.\nAmpliar el pas de les portes i/o automatitzar-les.\nReformar l’ascensor amb l’obra civil necessària perquè es pugui embarcar pel que fa a carrer o a parades superiors.\nHabilitar noves parades en edificis en els quals es construeixen nous pisos a les plantes superiors.\nA Ascensors Camprubí pensem que l’ascensor no només ha de ser funcional sinó que també ha d’ajudar a millorar l’estètica de l’edifici.\nLes cabines es poden redecorar amb un nou look, o substituir-les amb una nova imatge personalitzada, modernitzar els polsadors, instal·lar displays LCD o TFT…\nEs poden substituir les portes de cabines o replans per portes de xapa pintada, acer inoxidable, vidre, folrades de fusta…


Laia Vicens/ Marc Colomer\nFelip Puig, a l'entrada de la comissió parlamentària d'investigació sobre el frau i el cas Pujol / PERE TORDERA\nBarcelona"Mai he tingut cap negoci, ni cap empresa, amb Jordi Pujol Ferrusola, amb cap dels seus germans ni tampoc amb els meus". Amb aquestes paraules el conseller d'Ocupació i Empresa, Felip Puig, ha negat qualsevol relació amb les activitats empresarials privades del primogènit dels Pujol, ni amb els seus germans Oriol i Jordi, imputats per blanqueig de capitals. Puig ho ha dit durant la seva compareixença a la comissió d'investigació del frau fiscal del Parlament, on ha admès que és "amic" del fill gran del matrimoni Pujol-Ferrusola des de ben petits.\nDe fet, Puig ha assegurat que sempre ha "identificat" els "límits" entre la seva activitat pública -que exerceix des del 1988- i les privades, que "mai" ha tingut, ha dit. "Sempre he tingut molt clara la meva vocació de servei públic d'acord amb els mandats constitucionals, del Parlament i del Govern".\nI és que Puig ha atribuït les reiterades vegades que ha estat assenyalat per casos de corrupció a una "intencionalitat de destrucció política". Per això, ha insistit en diverses ocasions que cap instrucció judicial l'ha citat a declarar, ni com a imputat ni com a testimoni. "Tot el que diu aquí és fals", ha dit en relació a una informació que afirmava que el jutge Pablo Ruz havia demanat a l'UDEF que investigués Puig arran d'una revelació d'un empresari que havia admès que el conseller demanava comissions del 5% per adjudicacions públiques.\nEls portaveus dels grups parlamentaris a la comissió d'investigació han fet especial èmfasi en la seva relació d'amistat amb Jordi Pujol Ferrusola, amb qui es coneixen des dels sis anys (anaven a la mateixa escola) i són amics des d'adolescents. Ara bé, Puig ha negat haver-lo ajudat "econòmica o financerament", de manera que ha descartat que Pujol Ferrusola s'hagi "aprofitat" de la seva amistat. "Hi ha hagut moments en què l'amistat des de la perspectiva personal i emocional, l'hem tensat. En algun moment l'he ajudat i en algun moment m'ha ajudat ell, sempre des de la perspectiva personal, mai des de la perspectiva econòmica i financera", ha assegurat.\n"El que diu el president Pujol, m'ho crec"\nFelip Puig ha explicat que coneix els Pujol des de petit, quan ja va evidenciar que era una família "amb un estatus econòmic" per sobre del de la seva, que ha dit que han passat alguna "situació econòmica difícil". Puig ha admès que la confessió de la fortuna oculta a l'estranger va "consternar-lo" políticament, per la figura de l'expresident, però també "personalment", per aquest vincle "afectiu" amb els Pujol i, en concret, amb Jordi Pujol Ferrusola. Ara bé, Puig ha dit que a dia d'avui se segueix creient la versió de la família -que diu que els diners a l'estranger provenen d'una herència- però també la de Jordi Pujol Ferrusola. En aquest sentit, ha dit que s'ha de separar l'herència política de l'expresident, que "continua immaculada" de l'aspecte "ètic i moral" de la confessió, que ha lamentat.\nAra bé, després de recordar que els fills de l'expresident han tingut "relacions amb empreses contractistes de la Generalitat" -ha defensat que tothom ha de poder optar a adjudicacions de l'administració en condicions d'igualtat i lliure concurrència-, ha matisat que només posa la mà al foc per ell, per la seva mare i les seves filles. "Jo no pregunto als meus amics a què es dediquen ni si tenen diners a l'estranger", ha reblat. També ha negat cap relació amb el cas Palau, malgrat els informes de la UDEF, que ha assegurat taxativament que són "falsos". Ho demostra, diu, que ni se l'hagi investigat, ni se l'hagi imputat ni se l'hagi citat tant sols com a testimoni.\nNo creu que CDC o CiU el volgués investigar\nSobre Método 3, el cas d'espionatge polític, Puig ha explicat que no va tenir coneixement que era objecte de seguiments per part de l'agència d'espionatge fins que va transcendir el cas a través de les escoltes de la líder del PP a Catalunya, Alícia Sánchez-Camacho i l'exparella del primogènit dels Pujol Maria Victòria Álvarez. El conseller ha afegit que "mai" ha cregut que fossin companys del partit qui va encarregar que l'espiessin.\nEl conseller no ha entrat a valorar la conversa de la Camarga, que ha qualificat de “fantasies de caràcter personal” entre Camacho i Álvarez, però ha avisat que, “si són certes” les manifestacions que s'hi pronuncien, “el prestigi quedarà en entredit”, en relació a la líder del PP. Puig ha negat haver menjat -“ni dinar, ni sopar, ni berenar, ni esmorzar”, ha dit- al restaurant Via Venetto amb Jordi Pujol Ferrusola, tal i com s'afirmava a la gravació.\nFelip Puig Jordi Pujol Ferrusola Cas Pujol comissió investigació Parlament de Catalunya


Per Jara Escala a\t 16 novembre, 2014 0 comentaris\nLes xarxes socials i la comunicació 2.0 en el sector de les arts escèniques.\nSom éssers socials per naturalesa i, per això, sentim la necessitat de comunicar-nos. Les xarxes socials han revolucionat la manera com ho fem. Com és que el sector de les arts escèniques, però, no s’hi acaba d’adaptar? Com és que un sector tan creatiu no aprofita els avantatges i els recursos d’aquest potent mitjà de comunicació? De debò que us perdreu l’oportunitat de saber què es fa a la resta del món (i com es fa) sense moure-us del sofà?\nLes xarxes socials són molt més que obrir una pàgina de Facebook. Per fer una estratègia de comunicació 2.0 us farà falta un pla d’acció. Aquí us en proposem un, pas a pas:\n1. Definiu qui sou, tant si sou una companyia de teatre com si no. Què heu fet i què no heu fet en xarxes socials? Quin llenguatge feu servir per comunicar-vos? Quina reputació teniu? Monitoritzeu la competència i a vosaltres mateixos (amb www.hootsuite.com).\n2. Establiu els objectius (millor pocs i assumibles): Us voleu posicionar com a referent? Voleu captar l’atenció dels programadors culturals? Us voleu obrir pas al mercat internacional?\n3. Definiu el vostre públic objectiu (target). Saber a qui ens adrecem ens ajudarà a escollir el to i el llenguatge. Segmenteu el públic objectiu per sexe, edat, ubicació i interessos.\n4. Feu una anàlisi DAFO: Què us fa diferents de la competència? Quina és la vostra especialització? Quins són els vostres punts forts? I els febles?\n5. Estratègies: crides a la participació, recomanacions culturals, sorteigs… Quines accions emprendreu?\n6. Quins canals de difusió són els més idonis? Optimitzeu les plataformes i adapteu el contingut a cada xarxa social: Web/Blog, Facebook, Twitter, Instagram, Linkedin, YouTube…\n7. Planifiqueu un calendari per als objectius i per a les publicacions.\n8. Calculeu el pressupost de què disposeu i no oblideu que les xarxes socials suposen una inversió de temps.\n9. Genereu informes setmanals/mensuals amb Hootsuite i Google Analytics. Analitzeu-ne els resultats.\nUn cop tinguem clars els punts 1, 2, 3 i 4, podrem desenvolupar la resta.\nCom treure suc de la web i el blog\nLa web és la vostra carta de presentació. Us la podeu fer amb plantilles de wordpress, però jo us recomano que us la faci un professional: us estalviareu temps i maldecaps. Ha d’estar actualitzada i ha de tenir un disseny atractiu. Sigueu diferents, sigueu disruptius, però feu una web intuïtiva i fàcil de navegar-hi. Ha d’estar adaptada als dispositius mòbils, ha de tenir l’agenda d’activitats i un blog. Ha de complir la normativa legal: galetes (cookies), base de dades i control de correu brossa (anti-spam). Penseu què busca l’usuari i com fer-ho perquè ho trobi fàcilment. Per saber com interactua l’usuari: amb www.eyequant.com o www.clicktale.com sabreu què destaca a la web, què funciona, on falleu…\nContinguts efectius per a la web\nLes opinions favorables del públic, les recomanacions i les novetats culturals, el sorteig d’entrades… Busqueu notícies i genereu-ne de pròpies relacionades amb el sector. Pengeu-hi vídeos i fotografies originals. Feu crides a la participació. Proposeu reptes a l’usuari. Dinamitzeu la comunitat de seguidors. El públic es vol sentir part de la vostra comunitat, feu comunitat. Estimuleu el desig de compartir la informació que pengeu. Els titulars del tipus “10 consells”, “5 trucs”, etc. no fallen mai! Si aneu a cap esdeveniment o a cap lloc interessant per a la vostra comunitat, compartiu-ho. Recordeu que les relacions es basen en la confiança, i quan comparteixes informació, generes confiança.\nLes imatges són un dels recursos més eficaços: escenaris, focus, camerinos, sopars, atrezzo… Traieu-ne profit. Són genuïnes, moltes són inèdites, i serveixen per posicionar millor la vostra web.\nAlguns trucs per quan pugeu les imatges: escriviu tota la informació detallada a les propietats de la imatge.\nPer les mides de les imatges us recomano l’app Squaready. És molt fàcil de fer servir i adapta les mides a cada xarxa social. Si voleu posar-hi lletres, icones, etc., app Typic+, www.canva.com o el Photoshop.\nUn dels incentius que ofereixen les empreses a les xarxes socials és la possibilitat de viure experiències. En què sou experts? Jo diria que precisament la cultura és això, viure una gran experiència.\n(Coming soon, Facebook)\nArticle anteriorItalo Calvino tanca el II Cicle de Lectures dramatitzades\nArticle següent Rosa Novell, Premi Honorífic dels Butaca


Junts per Llavaneres insta a l'alcalde Nani Mora a dimitir :: 3viles\nJunts per Llavaneres insta a l'alcalde Nani Mora a dimitir\nEl grup polític municipal Junts per Llavaneres ha dit, en el ple municipal celebrat l'1 de febrer, que els implicats en els cobraments "indeguts", entre els quals es troba l'alcalde del municipi, Nani Mora, haurien de dimitir o ser destituïts dels seus càrrecs: «La resolució antifrau és duríssima i en qualsevol país normal faria dies que hi hauria dimissions sobre la taula», ha dit Oriol Giralt. I ha afegit, dirigint-se a l'alcalde: «No pensa que el reconeixement explícit d'aquestes pràctiques ha de suposar, com a mínim, el cessament immediat de les funcions dels regidors afectats, dels regidors que admeten males pràctiques, o que han tingut comportaments èticament reprovables, i que han continuat així, però com que ningú els havia denunciat no passa res?. Creu vostè que això és normal?».\nContinua la polèmica pel suposat cobrament indegut de dietes per part de l'alcalde\nDavant d'això, l'alcalde de Llavaneres ha afirmat, en declaracions a 3 Viles: «Per a nosaltres, en tot aquest procés, ha estat molt important explicar a la ciutadania quina era la situació. En primer lloc, vam respondre les peticions d'Antifrau i, tot seguit, vam organitzar una audiència pública per donar explicacions i vam emetre comunicats oficials de resposta». En el ple del mes de gener de 2022 aquesta qüestió va ser debatuda amb dos punts a l'ordre del dia: la revisió i declaració de la nul·litat parcial de ple dret dels acords plenaris d'aprovació del règim d'assistències dels membres electes el 2015 i el 2018; i el reintegrament de les quantitats satisfetes indegudament, a conseqüència de l'aplicació dels acords plenaris esmentats. Així doncs, l'alcalde ha afegit: «Els dos procediments, que estan actualment en tramitació, es resoldran mitjançant acord del Ple de l'Ajuntament quan es disposi de l'informe preceptiu i vinculant de la Comissió Jurídica Assessora de la Generalitat de Catalunya, en funció del sentit favorable o desfavorable de l'informe».\nL'Oficina Antifrau de Catalunya (OAC) va instar el novembre de 2021 a l'Ajuntament de Llavaneres a reclamar-li a l'alcalde 57.650 euros pel cobrament indegut de dietes per assistència al ple municipal, la junta de govern local o les comissions informatives, durant el mandat 2015-2019. En aquell moment, l'Ajuntament va emetre un comunicat oficial on, entre altres coses afirmaven: «En cap moment, el govern va tenir coneixement que aquesta opció de retribució pogués ser considerada inadequada».


ENDLESS FORMS MOST BEAUTIFUL: 04/01/2016 - 05/01/2016\nEtiquetes de comentaris: 1BAT, 2015-16, animals, reproducció\nExperiències de Beadle i Tatum\nTambé pot ser interessant la lectura d'un article en dues parts titulat "un gen, moltes proteïnes". En la primera part s'explica l'experiència de Beadle i Tatum, mentre que en la segona part -molt més interessant i recomanable- es parla de la situació actual on es posa en dubte la teiria d'un gen, un enzim. És un text un poc complicat, però us dóna una idea clara dels conceptes de proteoma i proteòmica que apareixen al llibre.\nEtiquetes de comentaris: 2015-16, BIO2bat, enzim, gen, peoteòmica\nRegulació de l'expressió del mistaste genètic: L'operó lac i l'operó trp\nJacob i Monod van postular l'any 1961 un mecanisme de regulació de la transcripció en procariotes, que van denominar la teoria de l'operó. aquest model s'ha mostrat vàlid per a nombrosos gens en tots els organismes. A continuació teniu una animació que us ajudarà a entendre aquest sistema de regulació de l'expressió gènica.\nUn altre exemple és l'operó trp, que acta de forma inversa a l'anterior:\nFilament us pass una web on ten una idea més global dels diferents mecanismes de regulació de l'expressió gènica, tant en ptocariotes com en eucariotes\nEtiquetes de comentaris: 2015-16, BIO2bat, genetica molecular, opero lac, regulalació expressió gènica\nEtiquetes de comentaris: 2015-16, anatomía aplicada, ciclo menstrual, reproducción assistida\nAnimacions sobre la PCR\nAnimació PCR- McGraw-Hill\nAnimació 3D PCR- DNA Learning Center\nAnimació PCR interactiva\nEtiquetes de comentaris: 2015-16, animacions i videos, BIO2bat, enginyeria genetica, genetica molecular, PCR\nMaterials educación sexual\nEtiquetes de comentaris: 2015-16, anatomía aplicada, animacions i videos, sexualidad\nMaterials per estudiar el tema del sistema nerviós.\nPrimer de tot, us passe una web -en teoria destinada a alumnes de tercer d'ESO- on poder repasar els aspectes fonamentals dels sistemes nerviós i endocrí. Una bona manera de completar alguns aspectes que el vostre llibre no acaba d'explicar del tot.\nDesprés una sèrie d'animacions sobre aspectos mes concreta i que corresponen a un major nivell.\nANIMACIÓ POTENCIAL DE MEMBRANA\nANIMACIÓ DE L'IMPULS NERVIÓS I LA SINAPSI.\nUna altra animació presa del libre "Biologia molecular de la cèl·lula" sobre el mecanisme de la creación i transmisión de l'impuls nervios.\nTambé podeu observar aquestes animacions que teniu a continuació provinents de la web de McGraw-Hill:\nGENERACIÓ DE L'IMPULS NERVIÓS\nAltra animació en castellà\nEtiquetes de comentaris: 1BAT, 2015-16, animacions i videos, impuls nerviós, sinapsi, sistema nerviós


Satèl·lits espacials de la mida de caixes de sabates | Economia | EL PAÍS Catalunya\nL'empresa argentina Satellogic obre una seu a Barcelona i preveu donar feina a 100 persones el 2020\nBarcelona 20 MAI 2018 - 19:54\tCEST\nUna de les imatges captades pels satèl·lits de l'empresa argentina.\nEl futur cap dins d'una caixa de sabates. Així s'ho va imaginar Emiliano Kargieman quan el 2011 va fundar Satellogic, una empresa argentina que fabrica nanosatèl·lits de baix cost, de 45 quilograms cada un. La companyia només fa vuit mesos que té activitat comercial: ha estat els últims set anys desenvolupant els satèl·lits i el sistema en el qual basen el seu model de negoci. Les imatges d'alta resolució que capten en directe els satèl·lits es passen després per una sèrie d'algoritmes que identifiquen i categoritzen els elements que hi ha a la Terra. Les dades que es recullen des de l'espai tenen un gran valor per als clients que comencen a contractar Satellogic, especialment grans empreses agricultores o petrolíferes, però també Governs: les imatges donen informació que permet prendre la millor decisió per tal d'optimitzar inversions en agricultura i altres sectors. Ara l'empresa ha aterrat a Barcelona, on ha obert una seu europea per al desenvolupament de la intel·ligència artificial per a tractar les dades. De moment hi treballen 12 persones, però Satellogic preveu crear 100 llocs de feina l'any 2020.\nSatellogic és una de les empreses que recentment ha triat Barcelona per a instal·lar-hi una seu europea. La raó, segons va explicar Kargieman en una roda de premsa, és l'atracció de talent i l'ecosistema emprenedor que té la capital catalana. L'objectiu de Kargieman i els seus socis és treballar des de Barcelona per oferir a tot el món la informació captada pels satèl·lits. "El que vol aconseguir la nostra empresa és democratitzar l'accés a aquest tipus de dades", va assegurar el fundador.\nEl cost de fabricació d'un satèl·lit d'aquesta empresa és 1.000 vegades més petit que el d'un satèl·lit tradicional: utilitzen components de la industria comercial i no de la militar, integren tot el procés dins la mateixa empresa i fan servir càmeres el més petit possible. Amb això aconsegueixen una maquinària low cost i permeten una comercialització més accessible. Per exemple, el preu mitjà que paga una empresa agrícola és de cinc euros per hectàrea, mentre que l'eficiència i a la millora de productivitat dels cultius que aconsegueix gràcies a les dades captades des de l'espai permet un estalvi del 15%.\nActualment, Satellogic té prop de 110 empleats a tot el món, i a més de l'oficina de Barcelona, situada al carrer Àvila, al districte del 22@, té oficines a Buenos Aires (Argentina), San Francisco (Estats Units), Montevideo (Uruguai) i Tel Aviv (Israel). Satellogic compta amb vuit nanosatèl·lits en òrbita, i preveu llançar-ne quatre més aquest mateix 2018 i arribar als 200 l'any 2021, "una constel·lació de nanosatèl·lits que permetrà democratitzar l'accés a aquesta informació", ha dit el fundador de la companyia.\nA finals de l'any passat, Microsoft i aquesta empresa argentina van tancar un acord que permetrà posar en funcionament un "núvol" d'accés mundial que oferirà dades i imatges de la Tierra en temps real captats per tecnologia espacial.


El setembre és mes de plantar calçots, l'èxit estarà assegurat!\n606 383 888 (Quim) Comandes Fer una comanda Enllaços Qui no ha sentit a parlar alguna vegada dels calçots? Qui no ha menjat aquesta ceba blanca dolça cuita a la brasa i acompanyada d'una salsa de romesco feta a base de tomàquet escalibat, ametlles i avellanes, alls, julivert, oli i vinagre? Els calçots i les calçotades formen part de la nostra cultura gastronòmica catalana i són una menja típica de moltes de les localitats de la provincia de Tarragona pels volts de l'hivern.\nUs faria il·lusió cultivar calçots a la vostra taula de cultiu? A continuació us expliquem i us ensenyem imatges de com s'ha de fer!\nAquest tipus de ceba tendra, suau i dolça, molt rica en vitamines i minerals es va calçant amb el mateix substrat de la nostra taula de cultiu (o amb substrat nou que podem anar afegint) a mida que els calçots van creixent. Aconseguim, amb paciència i uns quants mesos de contemplació, una ceba allargada i d'un color blanquinós que ens farà llepar-nos els dits el dia que ens les mengem.\nA finals d'agost o durant el mes de setembre és un bon moment per aconseguir bulbs de ceba de calçot en un centre especialitzat en la venda de planter o similar (compteu que per cadascuna de les taules en podem necessitar entre 15 o 18 en funció de la mida.\nEl primer que cal fer és assegurar-nos que tenim un substrat de qualitat, abonat, esponjós i sense terrossos que puguin dificultar el creixement de les hortalisses. (el desgast d'aquesta superfície és gran perquè la quantitat de substrat és limitat). Convé doncs anar-la enriquint amb nou substrat (si n'ha marxat) o abonant-la amb compost natural o adobs naturals que també facin aquesta mateixa funció. Les botigues especialitzades us poden assessorar.\nA continuació planteu els bulbs en fileres (3 fileres) deixant uns 25cm / 35 cm d'espai perquè no els falti lloc així que es vagin fent grans els calçots. MOLT IMPORTANT! Escapceu el "barret" del bulb (les arrels queden enterrades al substrat) i compacteu una mica el substrat del seu voltant de manera que quedi la ceba ben assentada. Aneu regant regularment la terra. Amb aquesta operació afavorim que els calçots que sortiran de cada ceba surtin més espaiats.\nAl cap d'una setmana o deu dies veureu com comença a despuntar i van apareixent els primers brots de calçot.\nUns dies més tard i amb la ceba ben arrelada veurem com van apareixent uns quants petits calçots com els de la il·lustració. No patiu, de cada ceba sortiran uns quants calçots. Falten encara moltes setmanes per fer la collita!\nCada vegada que observem que els brots de ceba es van fent grans és molt important, perquè la ceba quedi blanca, que anem colgant-los amb substrat. Aquesta operació és possible que l'hàgim de fer 3 o 4 vegades. Cal tenir en compte que el creixement és lent i han de passar prop de 4 mesos (aprox) fins que ens els poguem menjar.\nEl dia de la collita, veureu que d'una mateixa ceba en surten un bon grapat de calçots. Alguns més gruixuts que d'altres però tots s'aprofiten. Observeu la quantitat d'arrels que han fet. No és estrany doncs recollir-los d'un tamany considerable.\nEls podeu fer a la brasa i acompanyar-los amb salsa de romesco, com és tradició. Però si voleu que us allarguin més, una altra manera d'assaborir-los és cuits al forn i només condimentats amb un raig d'oli, sal i una mica de pebre negre. Bon profit!


De tornada a Buenos Aires:"Tot ens conduïa a emigrar"\nJ.S. BARCELONA. 23/01/2012 00:00\n260x366 Diego Toloza i Mariela Cuitiño amb les seves dues filles nascudes a Terrassa, en un parc de Buenos Aires. Diego Toloza i Mariela Cuitiño amb les seves dues filles nascudes a Terrassa, en un parc de Buenos Aires.\nDesprés de set anys a Terrassa, Diego Toloza (36 anys) i Mariela Cuitiño (35) van tornar a Buenos Aires. Ell volia exercir de psicòleg -a l'Argentina hi tenia els contactes necessaris- mentre que ella tenia la intenció d'obrir una botiga de roba. A l'oportunitat de canvi s'hi va afegir la constatació que amb els estalvis guardats en l'etapa a Catalunya podrien comprar una casa pròpia al país d'origen, una ambició que aquí resultava més complicada. "Vam tenir la sensació que tots els objectius ens conduïen a emigrar", argumenta Toloza. La parella, que va tenir dues filles a Terrassa -el tercer fill ha nascut a Buenos Aires fa dos mesos-, exemplifica el trajecte que han emprès molts immigrants en els últims temps. "Tenim uns quants amics i coneguts que han fet el mateix trajecte", puntualitza el matrimoni.\nLes expectatives de prosperitat eren a l'Argentina. Per això, van deixar en mans de la família el restaurant que regentaven. Les germanes i els pares de Toloza, que van decidir quedar-se a la ciutat vallesana, van assumir la gestió del negoci. "La situació és complicada, els costa tirar endavant, però volien continuar a Terrassa", explica el psicòleg, conscient que la decisió d'emigrar té una base econòmica, però també un ingredient emocional que només coneixen els que han pres aquesta determinació. "L'experiència a Catalunya ha estat meravellosa, perquè hi hem passat els millors anys de la nostra vida i el balanç és excel·lent", comenta Toloza. Enrere queda aquell trajecte d'anada del 2002, marcat pel corralito argentí que ofegava la seva terra, que els va empènyer a provar una altra estada a l'estranger després d'uns mesos a Califòrnia. A Terrassa hi van trobar un lloc acollidor. "Hi tenim tant lligam que les filles ens pregunten, quan veiem futbol a la televisió, si elles han d'animar els argentins", conclou la parella.


Joc en línia Leaping Bunny (rebot Selva). Juga gratis en línia joc Leaping Bunny (rebot Selva). Descarregar joc Leaping Bunny (rebot Selva). Jocs Altres - ad.kot-i-pios.com\n- La seva tasca és saltar tan alt com un conill i recollir totes les flors fins que arribem a baix, sense tocar res amb\n© zxcgame.com - Joc gratuït Leaping Bunny (rebot Selva) () El joc en línia flash joc MedlinePlus Leaping Bunny (rebot Selva) de forma gratuïta .. No t'oblidis de votar aquest joc Leaping Bunny (rebot Selva) i compartir aquest joc amb els teus millors amics.\nGame Leaping Bunny (rebot Selva) en línia\nContes de rebot\nDescripció del joc Leaping Bunny (rebot Selva) en línia. Com jugar el joc en línia - La seva tasca és saltar tan alt com un conill i recollir totes les flors fins que arribem a baix, sense tocar res amb\nQualificar aquest joc: Jugat: 2734\nLeaping Bunny (rebot Selva) ( Vots0, Mitjana SMS rating: 0/5)\nMisteri de l'antiga Casa\nEl Drac i l'Auxiliar\nScooby Doo Jumping Núvols\nBoeing 747 Aparcament\nTom i Jerry - Cartes ocultes\nSomnis de dracs


Obrador Griful - Especialistes en productes ibèrics i elaboració pròpia\nNOVA CATA IBÈRICA\nCULTIVA EL TEU PALADAR I APRÈN SOBRE PERNIL IBÈRIC\n* Promoció de llançament: Enviament inclòs a tota la península\nESPATLLA DE GLA IBÈRICA JUAN MANUEL LLESCADA (100 GR)\nLlescat (0.100 kg aprox.)\nESPATLLA IBÈRICA JUAN MANUEL LLESCADA (100 GR)\nPERNIL IBÈRIC JUAN MANUEL A GANIVET (100 GR)\nPERNIL DE GLA IBÈRIC JUAN MANUEL A GANIVET (100 GR)\nPERNIL DE GLA IBÈRIC JUAN MANUEL PEÇA SENCERA\nPeça o unitat individual (8.000 kg aprox.)\nPERNIL IBÈRIC JUAN MANUEL PEÇA SENSERA\nESPATLLA IBÈRICA JUAN MANUEL PEÇA SENCERA\nPeça o unitat individual (5.000 kg aprox.)\nMANDONGUILLES MIXTES (500 GR)\nSafata de 24 unitats (0.500 kg aprox.)\nHAMBURGUESA DE POLLASTRE (250 GR)\nBULL LLENGUA NEGRE (200 GR)\nCANELONS ESPINACS (6 uts) (650 GR)\nSafata de 6 unitats (0.650 kg aprox.)\nMANDONGUILLES GUISADES (650 GR)\nSafata (0.650 kg aprox.)\nPeça o unitat individual (0.525 kg aprox.)\nIDIAZABAL (250 GR)\nOLIVES GORDAL CASA AMELLA (600 GR)\nPeça o unitat individual (0.600 kg aprox.)\nMANTEGA CADI (250 GR)\nPeça o unitat individual (0.250 kg aprox.)\nARROS BOMBA ILLA DE RIU (1 KG)\nCÒCTEL SELECTE OLIVES CASA AMELLA (600 GR)\nMELMELADA QUATRE FRUITES CH.JACQUIN (325 GR)\nPeça o unitat individual (0.325 kg aprox.)\nOBRADOR GRIFUL - MÈS QUE UNA XARCUTERIA ONLINE\nA Obrador Griful portem 65 anys elaborant i venent productes típics de la regió. Entre les nostres especialitats artesanals destaquen l'elaboració de botifarra i altres embotits catalans. A més, elaborem altres productes casolans com hamburgueses, salsitxes, embotits, croquetes, pizzes ...\nSom professionals dels productes ibèrics, garantint en tot moment que els productes que ens ofereixen els nostres proveïdors són de la màxima qualitat, respectant sempre la criança i alimentació del porc ibèric. Treballem des de fa molt de temps amb pernils Juan Manuel, denominació Guijuelo, gran aliats i amics.\nTambé elaborem multitud de plats cuinats ja preparats per ser gaudits directament. Destaquen així els nostres famosos canelons, mandonguilles guisades o peus de porc al cava. Completem la nostra oferta oferint-vos formatges dels millors productors de diferents regions i altres productes gourmet que no et deixaran indiferent.\nGran part d’aquests productes que pots trobar a les nostres botigues són elaborats diàriament en el nostre Obrador. Des d'allà es distribueixen cada matí a les tres botigues físiques que tenim obertes al públic, dues d'elles al Mercat de Torreblanca (Sant Cugat de Vallès) i una tercera a la mateixa Plaça de Sant Pere, al centre històric de la vila.\nDes dels nostres orígens ens hem preocupat tant dels clients com dels proveïdors, mantenint una relació basada en la proximitat i en la confiança. Sempre ens esforcem per oferir les millors recomanacions i la màxima qualitat en tot el que venem i elaborem.\nEns il·lusiona enormement aquesta nova aventura en el comerç en línia, un projecte tan exigent com necessari per adaptar-nos als nous temps i satisfer les necessitats dels nostres clients. El nostre major repte és ara poder oferir la mateixa qualitat de servei que oferim a les nostres botigues físiques a través de la pàgina web. No dubteu per tant en preguntar-nos qualsevol dubte a través dels nostres canals de contacte, estarem sempre encantats d'atendre i assessorar personalment.\n65 anys al teu costat\nSom un negoci familiar amb sis dècades d'experiència en el sector, cuidant dels nostres clients com el primer dia.\nEns destaca un catàleg de productes de primera qualitat per satisfer les necessitats dels paladars més exigents\nLes nostres principals senyes d'identitat són les nostres especialitats, allò en el que podem afirmar que dominem: productes ibèrics, elaboració artesanal pròpia i plats cuinats.\nEls clients sempre són al centre d'atenció de l'activitat d'Obrador Griful. Ens movem per i per a vosaltres intentant donar sempre el millor del nostre equip. Intentem transmitir-vos ara a través de la web aquesta proximitat que sempre hem ofert a les botigues físiques. Alguns dels clients que confien en nosaltres han volgut deixar-nos un comentari:\nA Casa Dorita treballem la cuina de mercat elaborant receptes tradicionals. La matèria primera que Griful ens ofereix és clau per la preparació de les nostres tapes i plats. Des de les seves croquetes casolanes fins a les seves carns de km0 són excepcionals i sempre triomfen entre els nostres clients.\nConeixe'm Obrador Griful des del confinament i estem encantats! El producte és de gran qualitat i és una opció fàcil per famílies com nosaltres on el temps és or!! A més t'ho entreguen a casa en paquets preparats per congelar. Les botifarres a casa volen!\nA ChiBarri hem decidit confiar en els nostres veïns d'Obrador Griful des de l'inici de la nostra nova aventura. Estem segurs que amb la seva matèria primera de qualitat els nostres plats seran ben rebuts pels nostres clients. A més, estem molt aprop de la seva botiga de Sant Pere!\n936 75 56 63\nMercat Torreblanca, Parada 38-39\n936 75 29 55\nMercat Torreblanca, Parada 14-15\nInscriu-te al nostre butlletí de notícies i sigueu el primer en rebre notificacions sobre les nostres noves actualitzacions, descomptes i ofertes especials. Gaudiu d'un 10% de descompte a la teva primera compra com a usuari registrat.


Berga acull aquest diumenge la millor diada castellera de la seva història - Aquí Berguedà\nBerga acull aquest diumenge la millor diada castellera de la seva història\nMarc Canturri· 25/05/2018\nLa plaça de Sant Pere de Berga viurà aquest diumenge la millor actuació castellera que ha acollit mai Berga. Hi participaran la colla local, els Castellers de Berga, juntament amb dues de les millors colles del panorama casteller: els Capgrossos de Mataró i els Castellers de Vilafranca. Els del Penedès preveuen descarregar-hi construccions de nou pisos i els mataronins esperen acostar-s’hi. Per la seva banda, els amfitrions, els Castellers de Berga, confien poder aprofitar el gruix de membres que tindran al darrere per intentar un 7 de 7, un 5 de 7 i la torre de 7.\nAquest últim castell és el cavall de batalla de la colla en les darreres setmanes. “Ja el volíem intentar per la Fira de Maig, però vam decidir esperar als Quatre Fuets”, ha explicat el cap de colla, Xisco Bonet, en declaracions a l’Aquí Berguedà. I ha afegit que es tracta d’un castell “extremadament tècnic” que, malgrat portar-lo molt ben preparat, caldrà molta concentració per tirar-lo endavant.\nPel que fa a les colles convidades, els números parlen per si sols. Sense anar més lluny, en el Concurs de Castells del 2016, els Castellers de Vilafranca es van consagrar com la millor colla del país. Per la seva banda, els Capgrossos van entrar al TOP-5, només per darrera dels vilafranquins, la Colla Vella dels Xiquets de Valls, la Colla Jove dels Xiquets de Tarragona i els Minyons de Terrassa.\nLa diada dels Quatre Fuets a Berga serà, com sempre, a la plaça de Sant Pere, a partir de 2/4 de 12 del matí. Segons Xisco Bonet, la plaça és “un escenari que agrada molt a totes les colles perquè és on es fa la Patum”. Pel que fa als convidats, el cap de colla ha explicat que “sempre hi hem tingut molt bon tracte, ens han acollit molt bé i ens hem entès sense cap problema perquè ens visitin diumenge”.\nCapgrossos de MataróCastellers de BergaCastellers de VilafrancaCastellsDiada dels Quatre FuetsQuatre fuets\nEls Castellers de Berga descarreguen la primera torre de 7 de la temporada en una diada d’estrenes a la plaça de Sant Pere


Elter, el portal d'Osona - La Manlleu - Cabrera celebra la 33a edició aquest diumenge\nLa Manlleu - Cabrera celebra la 33a edició aquest diumenge\ndimecres 17 de maig de 2017 16:23h\nEl punt de sortida serà el rocòdrom de Can Tiba-li\nXXXIII Manlleu - Cabrera\nManlleu, | Aquest diumenge es celebra una nova edició de la nova caminada popular Manlleu – Cabrera. Enguany és la 33a edició de la mítica caminada organitzada pel Grup Excursionista Manlleu.\nEl recorregut d’aquesta edició consta de 22 km on es passarà pels alguns dels paratges i espais naturals més importants de la comarca. El punt de sortida serà el rocòdrom de Can Tiba-li, situat al costat del camp de futbol de Manlleu, a les 07.30h del matí.\nEl GEM ha programat per aquest cap de setmana una nova edició de la caminada popular Manlleu-Cabrera. Es tracta d’una caminada popular de llarga distància que any rere any es celebra per aquestes dates. El recorregut passarà per llocs emblemàtics dels voltants de Manlleu com l’hermita de Puig Agut, per quatre camins i seguirà pel mític camí ral que unia Vic amb Olot. Un camí d’història que es feia servir antigament pel transports de mercaderia pesada, com fusta, carbó o queviures entre d’altres.\n- La Final de la Copa d'Europa d'hoquei femení es suspèn a causa de l'huracà Leslie (17 de maig de 2017)\n- Anna Casarramona i Laura Barcons ja competeixen a l'Europeu d'hoquei patins (17 de maig de 2017)\n- L'entrenador del Sant Gabriel salva la vida al porter del cadet de l'AEC Manlleu (17 de maig de 2017)\n- L'AEC Manlleu iguala dos gols en contra a Rubí (2-2) (17 de maig de 2017)


Bereshit: Terres d'Edom: de juliol 2011\nL'origen i desaparició dels jueus de Manresa (1294-1392)\nCapítol 2. Els orígens de l'aljama de Manresa\nCapítol 3. La desaparició de l'aljama de Manresa\nL'activitat creditícia a què es dedicaven els jueus, els feia ser malvistos pels cristians que, o estaven endeutats amb ells, o tenien l'angoixa de veure's obligats a acudir-hi un dia o un altre. Tot això cobert amb la qüestió religiosa, d'ésser "enemics de Déu" com consta en un dels protocols notarials de Manresa (Tertius Liber Iudeorum Dei inimicorum). Aquest odi podia produir accions individuals que culminaven amb l'assassinat d'uns jueus determinats. Així el 1334 dos jueus foren assassinats en el camí de Barcelona, al lloc anomenat na Molela. El 1337 els germans Francesc, Jaume i Bernat Desplà de Castellnou de Bages foren inculpats d'haver donat mort a Vidal Maimó, jueu. O bé les condicions socials sofrien una crisi important que desembocava en una persecució i matança de jueus de forma generalitzada i de forma tumultuària, són els anomenats pogroms, que podien en alguns casos produir la desaparició d'aljames (calls) senceres tant per la mort dels seus components com per la conversió forçosa al cristianisme. ¿Fou aquesta la causa de la desaparició dels jueus a Manresa?\nBaixada dels Jueus, de la Plaça Major fins al carrer Na Bastardas\nDel pogrom del 1348 no en sabem res que faci pensar que l'aljama de Manresa es veiés afectada per algun aldarull antijueu. El mes de maig fou assaltat el call de Barcelona i passà l'onada antisemita als calls de Cervera i Tàrrega, i amb menys intensitat a Lleida i Girona, mentre que a finals d'aquest mes el rei Pere III ordenava als seus veguers i batlles de Montblanc, Tàrrega, Vilafranca del Penedès i Cervera que defensessin els respectius calls en previsió que no es produïssin desordres com els de Barcelona. Ni l'historiador Joaquim Sarret no detectà cap incidència d'aquest pogrom a Manresa, que sens dubte no hauria deixat passar de llarg. De fet l'aljama manresana continuà.\nRespecte a la segona d'aquestes revoltes antisemites, la del 1391, tampoc no en sabem res que faci referencia a Manresa. Aquest pogrom començà a Sevilla el 6 de juny de 1391, el 9 de juliol el call de València fou assaltat. El barri jueu barceloní, davant de les noticies procedents de València, fou protegit per gent armada, però quan semblava que els ànims s'havien apaivagat, el 5 d'agost es produí l'assalt al call barceloní, en el qual moriren un centenar de jueus. Els supervivents es refugiaren al Castell Nou, fins que es rendiren i foren batejats, o morts si refusaven la conversió, hom cita la xifra de 300 morts per aquesta causa.\nEntre tota aquesta febre antisemita sembla que l'aljama de Manresa sigui un oasi de pau; segueix amb les seves activitats econòmiques, però l'1 de febrer del 1392 s'acaba l'activitat sense coneixen els motius. ¿Què passà que al cap de mig any del pogrom del 1391 desaparegui l'activitat de l'aljama manresana? ¿Hi hagué un pogrom retardat? ¿Foren obligats a convertir-se? Fugiren de Manresa?\nAixí, doncs, encara que pendent de noves dates, creiem que la desaparició del call jueu de Manresa fou causat per la conversió o emigració dels seus habitants. De la mateixa manera que desaparegueren aljames tan importants com la de Barcelona o la de Lleida, la de Manresa, molt més reduïda, també desaparegué, encara que això no obsta que romangués alguna família jueva sense cap tipus d'organització ni de protecció, si bé no és molt probable.\n[Text: Albert Benet i Clarà, Dovella (1983), n. 10, pp. 29-30]\n[Font: Històries manresanes]\nPublicat per Enric H. March a 11:49 4 comentaris\nVídeo del programa de RTVE Paisajes de la Historia: Sefarad, judíos en España\nPublicat per Enric H. March a 14:22 0 comentaris\nEtiquetes de comentaris: Sefarad, vídeo\n[Font: Biblioteca Nacional d'Israel]\nPublicat per Enric H. March a 1:43 2 comentaris\nEtiquetes de comentaris: Israel, Jerusalem, mapa\nPublicat per Enric H. March a 19:10 0 comentaris\nPublicat per Enric H. March a 21:53 0 comentaris\nEtiquetes de comentaris: història, Israel, mapa, vídeo\n[Font: Destino SFD]\nPublicat per Enric H. March a 1:09 0 comentaris\nEtiquetes de comentaris: Aragó, judaisme, Sefarad, vídeo\nPublicat per Enric H. March a 0:11 2 comentaris


El quadern robat: d’agost 2012\nEls trenta dies que he passat lluny de la galeria, han fet que vegi totes les històries del bloc molt remotes. Com si haguessin passat fa molts anys, o fossin històries explicades per una altra persona. Però no és així, els records que es relaten em pertanyen, i encara que ara em semblin llunyans, molts han succeït fa poc temps. M’he adonat però, d’una cosa de la que no n’era ben conscient quan vaig començar a escriure el bloc: La galeria on passen totes aquelles coses ha deixat d’existir. No pas perquè hagi tancat, sino perquè s'acosten uns canvis substancials. Probablement, a mida que jo en vaig començar a ser conscient, vaig voler retenir tots els records de quan estava ben viva. Potser va ser un acte nostàlgic. Abans de que es morís del tot, volia recuperar les vivències plaents que hi havia experimentat.\nDes de la distància que em donen aquests 30 dies d’absència, veig una casa buida. Els de les mudances han marxat, i només hi queden les marques que els mobles han deixat a la paret. Em passejo mentalment pels espais, abans plens de vida, abans casa meva, i no els reconec. L’ olor de l’espai em fa recordar els milers de converses que he mantingut allà amb gent de tot tipus, les il.lusions dels artistes durant els muntatges de les seves exposicions, l’ambient dels dies d’inauguració... . Aviat, els espais estaran buits, o s’ompliràn de nous projectes en els que, segurament, no hi tindré res a veure.\nRecordo l’època, en la que quan venien les vacances d’agost pensava: Ara vacances? Amb lo be que ens ho estem passant?. La galeria bullia d’activitat. Hi havia molta energia entre aquelles parets. Hi entrava i sortia molta gent, tots treballàvem per a que la galeria fos un punt de confluència de moltes coses, i així va ser. Marxar de vacances, en aquella època, em semblava un parèntesi innecessari: em pensava que la meva vida era allà. Ara me’n adono que no. M’ho vaig passar molt bé durant aquells temps, però la meva vida és allà on jo sigui feliç. En la distancia m’he tornat a retrobar amb mi mateixa i veig que en aquests moments tant complicats, s’ha de posar molta il.lusió i molt convenciment en un projecte per tirar-lo endavant. Jo he trobat la meva energia, que m’havia marxat durant les últimes setmanes de juliol. Ara caldrà que la feina que m’espera no la consumeixi massa d’hora. Afortunadament, encara em queden moltes històries. I totes elles sí que formen part indissoluble de la meva vida.\nPublicat per Anna Belsa a 16:52 Cap comentari:


El Centre Tecnològic Forestal de Catalunya celebra els seus 20 anys - COAMB\nProp de 200 persones es van reunir dijous dia 1 a la seu central del Centre Tecnològic Forestal de Catalunya (CTFC) a Solsona per celebrar el 20è aniversari de l’entitat. La celebració va reunir a representants del sector i de les administracions que col·laboren i han col·laborat amb el Centre durant aquests anys. Entre els assistents, el COAMB no es va voler perdre la celebració. A més, entre els investigadors del CTFC també hi ha ambientòlegs.\n“No hi ha cap país forestal sense una recerca potent i el CTFC, centre de referència internacional, ha contribuït a fer entendre que Catalunya és un país de boscos que cal gestionar”. Amb aquestes paraules la consellera d’Agricultura, Ramaderia, Pesca i Alimentació, Meritxell Serret, va reconèixer el paper del CTFC, que va definir com a “estructura clau per al desenvolupament sostenible del país”.\n20 anys: 900 projectes, 1.135 convenis,250 llibres i 800 cursos


Fotografia Madrid imparteix cursets telemàtics – la Soci\nUna de les propostes amb les quals la secció Fotografia Madrid està guanyant nous seguidors, és la dels cursos en línia a través de convocatòries per la plataforma Zoom.\nL’última experiència registrada per aquesta redacció, va ser el taller virtual d’iniciació a la fotografia digital que els aficionats madrilenys a la fotografia van dur a terme, amb el delegat Rafael Toval al capdavant: “En aquesta ocasió vam tenir una participació de nou interlocutors, alguns des de fora de casa seva i fent fotografia de carrer i altres des del Zoo de Madrid; es a dir, amb connexions de mèrit”.\nFotografia Madrid està a punt de completar el seu primer any de trajectòria. En un context certament complicat, això és obvi, el seu delegat en fa aquesta valoració: “Just quan estàvem a punt de començar els nostres primers cursets d’aprenentatge, va començar la pandèmia per la qual cosa vam haver de restar inactius, ja que les reunions que havíem previst s’haurien de fer en espais tancats i com que som més de deu inscrits, les restriccions de les autoritats ens ho van impedir”.\nDe totes maneres, les ganes de tirar endavant el projecte i les possibilitats que actualment ens ofereix la tecnologia de les comunicacions, va fer que “gràcies a la plataforma Zoom de la Soci, vam poder recuperar les nostres il·lusions per començar a impartir els cursets d’aprenentatge per, més endavant, quan es puguin tornar a fer petites sortides, quedar per poder posar en pràctica el que hem aprés”.\nA més a més, el delegat madrileny remarca el fet que, gràcies a les sessions telemàtiques, “hem descobert que en la secció hi tenim uns grans professionals en diverses tècniques de la fotografia que pensem explotar en benefici de tot el grup”.\nFotografia Madrid és, sens dubte, una proposta molt interessant.


Apartment Nia Batumi Geòrgia - Ofertes d'hotels amb els MILLORS DESCOMPTES EN LÍNIA\n26may 10/12, Batumi Centre, Batumi, Geòrgia, 6010 - Veure al mapa\nMés informació sobre Apartment Nia\nPer als viatgers què vulguin captar les imatges i els sons de Batumi, Apartment Nia és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Nia és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Apartment Nia es reflexa en cada habitació. aire condicionat, calefacció, balcó/terrassa, aparell de televisió LCD/pantalla de plasma, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Nia.


La UBIC i les patronals exigeixen mesures per pal·liar les restriccions - Regió7\nLa UBIC i les patronals exigeixen mesures per pal·liar les restriccions\nLes associacions demanen la condonació de les taxes i l'aplicació d'ajudes econòmiques\nLa Unió de Botiguers i Comerciants de Manresa, Manresa+Comerç, la Cambra de Comerç de Manresa i PIMECComerç Catalunya Central exigeixen mesures per pal·liar els efectes de les restriccions d'activitats decretades per la Generalitat.\nConcretament, denuncien que les restriccions no poden suposar «que segueixin pagant els mateixos, sinó que l'impacte l'han d'assumir tots els agents implicats, com propietaris de locals o subministradors d'aigua, electricitats i comunicacions. I de manera més extensa, tota la societat, ja que és la que suposadament protegim a canvi de destruir el teixit econòmic».\nLes associacions que agrupen els representants del teixit comercial de la ciutat alerten que l'administració «dicta mesures que afecten gairebé exclusivament l'àmbit privat, ja sigui empreses o particulars, mentre veiem com el transport públic, que en depèn en la majoria de casos, aglomera moltes més persones sense guardar cap mena de distància i amb un alt temps d'exposició, no es veu afectat». Segons aquestes institucions, el sector privat està pagant també la «falta d'eficàcia i inversió de l'administració en sistemes de detecció i rastreig, que permetrien aïllar eficientment els brots abans d'arribar a situacions com les que vivim». Necessitem plans de control que no suposin tancar de manera sistemàtica les empreses, i amb elles la generació de riquesa del país.\nEn definitiva, les associacions exigeixen, entre d'altres, «la condonació de les taxes que afecten el comerç i l'hostaleria, com són les d'escombraries, industrials i terrasses, per a tots els establiments afectats mentre durin les restriccions», i «ajudes econòmiques per a tots els sectors afectats, tant per a aquells que han de tancar les portes com per als que veuen reduïda la seva activitat amb limitacions de capacitat», i «solucions per revertir l'impacte econòmic als lloguers dels locals dels establiments afectats i als subministraments».


El lobby econòmic català fa pinya per demanar l'ampliació de l'aeroport de Barcelona\n[EN DIRECTE] El País Valencià notifica 183 casos i cap mort en la darrera actualització\t[EN DIRECTE] El País Valencià notifica 183 casos i cap mort en la darrera actualització\nEl lobby econòmic català fa pinya per demanar l’ampliació de l’aeroport de Barcelona\nSánchez Llibre respon a Aragonès que "està molt bé" la taula institucional que vol impulsar, però que "el temps no ens sobra"\nCap president de cap entitat del món econòmic català s’ha perdut la cita d’avui a ESADE on s’ha fet l’acte ‘Sí a l’acord d’ampliació de l’Aeroport’. Hi eren presents uns dos-cents agents econòmics que fan pinya conjunta per a pressionar les administracions i es decideixin a ampliar 500 metres la tercera pista de l’aeroport i es construeixi una terminal satèl·lit.\nHi eren els presidents de les patronals Foment del Treball i Pimec, Josep Sánchez Llibre i Antoni Cañete; el president del Cercle d’Economia, Javier Faus; a presidenta de la Cambra de Comerç de Barcelona, Mònica Roca; o l’ex-conseller d’Economia, Andreu Mas-Colell.\nTots ells han reblat l’oportunitat econòmica que pot suposar ampliar la infraestructura aeroportuària que incrementaria en 2 punts el PIB català. “Diguem sí a una inversió de 1.700 milions d’euros que està disposat a plantejar AENA, i a la creació de 350.000 llocs de treball, que no és broma”, ha dit Sánchez Llibre.\nEls possibles danys ecològics que podria suposar per la biodiversitat del Delta del Llobregat, també han estat presents en les diferents intervencions del faristol. Entre elles, la de Mas-Colell: “Es pot fer sense implicacions mediambientals. Demano a AENA i el Govern que dissenyin uns espais protegits i que vagin plegats a Europa a negociar la modificació requerida”.\nLa plataforma Zeroport demana de paralitzar indefinidament l’ampliació de l’aeroport de Barcelona\nAquest acte respon a la crida que va fer el president d’AENA, Maurici Lucena, que va demanar al govern català i als municipis de l’entorn de l’aeroport a segellar “un front” per la seva ampliació, perquè si aquest bloc “és mínimament homogeni, i ho fem bé”, va dir, la Unió Europea també avalarà aquest projecte.\nPerò des del govern de moment no hi ha un posicionament únic. El president de la Generalitat, Pere Aragonès, de moment ha evitat de prendre partit i de moment ha dit que crearà una taula institucional per “ordenar” el debat sobre l’ampliació de l’Aeroport, en la qual es convocarà als ajuntaments implicats, al govern de l’Estat i a AENA, entre d’altres.\nSánchez Llibre l’ha contestat de des de l’acte: “Tenim tot, menys temps. El temps no ens sobra,i l’acord ha de ser ràpid. Està molt bé l’acord que va fer el govern de la generalitat, però demanem educadament que tenim de tot, menys temps”.\nQui sí que ha pres partit en el govern és el vice-president del govern i conseller\nde Polítiques Digitals i Territori de la Generalitat, Jordi Puigneró, que al ple del Parlament ha dit que Catalunya “no es pot permetre el luxe de no tenir un aeroport preparat per a l’economia del segle XXI”. Alhora també ha defensat la creació de la taula institucional.


Assegurances per a garatges | Consumer\nAssegurances per a garatges\nSi un cotxe sofreix danys en un aparcament públic o en el de l'edifici, cal reclamar davant el propietari del pàrquing o la comunitat de veïns\nData de publicació: Dijous, 18deDesembrede2008\nHi ha moltes maneres de deixar el cotxe protegit quan no es va a utilitzar, ja sigui en una plaça d’aparcament públic, en el pàrquing de l’edifici o en el propi garatge de l’habitatge unifamiliar. Cada modalitat té pòlisses amb característiques particulars i, en cada cas, garanteixen diferents cobertures enfront dels accidents que pugui sofrir l’automòbil. A més, les persones davant els qui s’ha de reclamar el rescabalament no són les mateixes en tots els tipus de garatges. L’únic cas en què l’amo del vehicle contracta i paga la pòlissa i, per tant, és titular de la mateixa, és en els habitatges unifamiliars. En aquest supòsit, la pòlissa que cobreix l’espai del garatge està inclosa en el propi segur de la llar. Però tant en l’aparcament públic com en els pàrquings comunitaris dels edificis, els contractants de la pòlissa d’assegurança són el propietari del pàrquing i la comunitat de veïns, respectivament.\nEncara que és poc freqüent, en les assegurances de la llar pot incloure’s el denominat contingut de l’habitatge. Aquest és el supòsit dels cotxes, juntament amb joies, animals, col·leccions de qualsevol tipus o quadres amb valor artístic. És possible incloure’ls com a part de l’edifici, però en general han de declarar-se de manera expressa perquè quedin coberts en la pòlissa de l’habitatge. La cobertura específica -és a dir, els sinistres contemplats i els danys assegurats- dependran de cada pòlissa.\nL’habitual, en el cas dels vehicles de motor, autocaravanes o embarcacions que puguin estacionar-se en el garatge, és que la cobertura sigui per robatori, dany per intent de robatori (forzamiento de panys o trencament de vidres) o els causats per esfondraments, inundacions, incendis o danys estructurals que pugui sofrir l’habitatge i, per tant, el garatge com a part de la mateixa. Sigui d’una manera o un altre, davant un sinistre serà l’assegurat -el propietari de la pòlissa que paga la cosina- qui reclamarà a la companyia d’assegurances pel pagament dels danys soferts. Aquesta és la principal diferència amb els aparcaments de les comunitats de veïns i amb els públics, en els quals els contractants de les pòlisses són terceres persones davant els qui s’haurà de reclamar en cas de sofrir determinats danys en deixar el vehicle estacionat en ells.\nAssegurances en els aparcaments públics\nPer llei, els pàrquings públics han de respondre pels danys que sofreixin els vehicles durant l’estada en alguna de les seves places, sigui aquesta temporal, mensual o per hores. La Llei 40/2002 reguladora del Contracte d’Aparcament de Vehicles imposa el contracte, per part de l’empresa, d’una pòlissa d’assegurances que salvaguardi qualsevol sinistre que el vehicle sofreixi en el recinte de l’aparcament. Aquestes pòlisses es caracteritzen per cobrir als usuaris en els següents casos:\nDanys per robatori en el vehicle: trencament de cristalls, panys, desaparició del propi vehicle (en aquests casos s’exceptuen els elements no fixos que l’usuari ha de portar amb si: com a CD, carátulas del radi, telèfons mòbils, o objectes personals en general).\nDanys causats per despreniments estructurals del pàrquing, inundacions o incendis.\nDanys personals que sofreixi el client per fallades en el manteniment de les instal·lacions.\nDanys per col·lisió, raions o els procedents de maniobres realitzades en l’establiment.\nLes pòlisses d’aquest tipus inclouen responsabilitat civil i tots els danys causats per tercers als clients. La gran rotació de vehicles en aquests establiments que lloguen les places per hora o fracció augmenta el risc de danys per maniobres i, en tot cas, en sofrir un d’aquests supòsits, el client pot reclamar al propietari del pàrquing, titular de la pòlissa, que inclou aquests imponderables. El valor d’aquestes pòlisses varia segons la superfície del recinte i la quantitat de places, i part del preu del tiquet correspon a una estimació per aquest concepte.\nGaratges en propietat horitzontal\nLa diferència de les pòlisses d’assegurança per a garatges en propietat horitzontal es refereix, sobretot, al concepte de custòdia. El propietari d’una plaça al seu edifici o l’inquilí de la mateixa gaudeixen d’una cobertura de segur que no inclou la responsabilitat civil per certs danys a tercers. No es paga per la custòdia del vehicle.\nLa llei exigeix a les comunitats de veïns un segur que cobreix els accidents estructurals que puguin causar danys als vehicles: ensulsiades, inundacions, danys a persones per accidents, incendis… però no així danys com els raions o abolladuras de la carrosseria. De tenir un inconvenient d’aquest tipus, serà el propi segur del cotxe o el de l’altre vehicle implicat en el sinistre el que es farà càrrec dels danys, tal com si el sinistre hagués ocorregut al carrer.\nEn aquest cas, l’usuari d’aquesta plaça és copropietari i contracta la pòlissa a través de la comunitat de veïns. Tots els tràmits que haurà de fer perquè es reparin els danys seran en la pròpia companyia d’assegurances. La llei ni tan sols exigeix que la pòlissa inclogui el vandalisme com a cobertura, encara que aquest tipus de sinistre pot agregar-se de manera annexa.\nSi en una plaça de garatge caben un cotxe i una moto, tots dos gaudeixen de la cobertura que ofereixi la pòlissa\nEl preu d’aquestes pòlisses varia en funció dels metres quadrats de l’aparcament i és part del segur per a la propietat horitzontal contractat per la comunitat, en aquest cas s’abarateixen els costos de les cosines i, per tant, el proporcional que pagarà cada propietari de la plaça. Aquest proporcional és per metres, com en el cas del pis, i això implica que l’import no variarà en funció dels vehicles que es tinguin guardats. És a dir, si a la mateixa plaça entren el cotxe i una motocicleta, sense envair la plaça veïna ni els espais de circulació comuna com a passadissos o carrers del garatge, tots dos gaudiran de la cobertura que ofereixi la pòlissa per a la resta del garatge.\ncotxe danys garaje-ca plaza de aparcamiento público-ca póliza-ca\nCom demanar una baixa laboral per covid-19 pas a pas


Marc Ambit 6.4.11 notícies 2 comentaris\nEns anem a dormir amb una mala notícia pel cinema. Me n'assabento a través del facebook de la botiga The Cine, que tanca el mític cinema Casablanca del carrer Gran de Gràcia, just al costat de la Diagonal de Barcelona.\nVa ser una de les poques sales en versió original de Barcelona durant molt de temps i la seva feina ha quallat fons en molts cinèfils de la ciutat.\nEra una sala humil, sense grans conforts ni condicions, però amb molta passió pel cinema. Tanta passió que els va portar, per exemple, a tenir Bagdad Café en cartell durant més d'un any, batent així tots els rècords possibles, confiant en que la iniciativa d'exhibir-la durant un període llarg faria convèncer a la gent d'anar-la a veure.\nVa canviar de mans ara fa un temps (també de nom) i la programació va començar a davallar, alhora que diversos escàndols relacionaven el seu nou propietari amb afers un tant obscurs. Però en el seu moment, els 80 i bona part dels 90, la selecció de pel·lícules a exhibir era exquisida (el Jaume Figueras se'n va encarregar durant molt de temps).\nNo va ser mai un dels meus cinemes favorits, però mai oblidaré haver vist al Casablanca la mítica Els set samurais de l'Akira Kurosawa. Adéu, Casablanca.\nNo sóc de Barcelona i per tant no el coneixia, però és una llàstima que tanqui un cinema tan mític com el que comentes. A vegades és qüestió de màrqueting, també d'emprenedors que creuen en el que fan. Quan dic això tinc al cap el Phenomena Experience, que està tenint molt d'èxit amb pelis mítiques en V.O. Em fa molta enveja que això no es faci en terres gironines.\n6 d’abril de 2011, a les 15:03\nDoncs a veure si t'animes un dia a acostar-te a BCN a veure el Phenomena. No te'n penediràs, de debò :-)\n6 d’abril de 2011, a les 19:45